open-index/open-wikipedia-markdown huggingface dataset:
Tatjana Nikolajeva

**Tatjana Nikolajeva** (; dzimusi 1924. gada 4. maijā, mirusi 1993. gada 22. novembrī) bija padomju krievu pianiste, komponiste un mūzikas pedagoģe.

## Dzīve
Pianiste bija dzimusi Bežicā, Brjanskas apgabalā 1924. gada 4. maijā. Viņas māte bija profesionāla pianiste un studēja Maskavas konservatorijā pie slavenā pedagoga Aleksandra Goldenveizera, tēvs, savukārt, bija vijolnieks un čellists amatieris. Kad Leipcigā tika atklāts Starptautiskais Johana Sebastiana Baha konkurss, kas tika veltīts Baha nāves divsimtgadei, Nikolajeva 1950. gadā ieguva pirmo vietu. Dmitrijs Šostakovičs, kurš bija žūrijas loceklis, sacerēja un veltīja viņai 24 prelūdijas un fūgas op. 87: šis cikls kļuva par nozīmīgu viņas klavieru repertuāra daļu.

Viņa sēdēja kā žūrijas locekle tādos starptautiskos konkursos kā Palomas O'Šī Santander Starptautiskais pianistu konkurss, Starptautiskais Čaikovska konkurss un Līdsas pianistu konkurss. Viņa ierakstīja Sergeja Prokofjeva *[[Pēterītis un vilks|Pēterīša un vilka]]* transkripciju. Nikolajeva bija Nikolaja Luganska skolotāja; neilgi pirms nāves viņa pasludināja viņu par "Nākamo" lielisko krievu pianistu rindā. Starp citiem viņas studentiem bija arī Andrāšs Šifs, kuru viņa mācīja vasaras kursos Veimārā. Viņa nomira no insulta 1993. gada 22. novembrī Sanfrancisko koncerta laikā, kad izpildīja Šostakoviča Prelūdijas un fūgas.

## Kompozīcijas

* Vijoļkoncerts (1972)
* Simfonija (1955; pārrakst. 1958)
* 24 koncertetīdes, op. 13 (1951—53)
* Klavieru kvintets (1947)

## Atsauces

## Ārējās saites
* Vietne Tatjanas Nikolajevas piemiņai 
* Īsa biogrāfija  no Hyperion Records
* Brūsa Dafija intervija ar Tatjanu Nikolajevu, 1992. gada 16. oktobris
* Raidījums  par Tatjanu Nikolajevu Latvijas Radio 3
Saišu apvienošana

right|thumb|333x333px| Saites apkopošana starp komutatoru un serveri
**Saišu apvienošana** datoru tīklā ir vairāku tīkla savienojumu apvienošana paralēli ar kādu no vairākām metodēm, lai palielinātu caurlaidi, pārsniedzot to, ko varētu uzturēt viens savienojums, lai nodrošinātu savienojuma dublēšanos gadījumā, ja kāda no saitēm pēkšņi nedarbojas. **Saišu apvienošanas grupa** (LAG) ir apvienota fizisko portu grupa.

## Motivācija
Saites apkopošana palielina ''Ethernet'' savienojumu joslas platumu un elastību.

Parastam porta-kabeļa-porta savienojumam ir trīs atsevišķi atteices punkti, kas saistīti vai nu dators-komutators, vai arī komutators-komutators konfigurācijā: pats kabelis vai jebkurš no portiem, kurās kabelis ir pievienots, var nedarboties. Vairāki loģiski savienojumi var tikt izveidoti, bet daudzi no augstāka līmeņa protokoliem nav paredzēti, lai pēc viena savienojuma neizdošanās tiktu pieslēgts pie nākamā savienojuma. Apvienojot vairākus fiziskos savienojumus vienā loģiskā savienojumā, izmantojot saišu apkopošanu, tiek nodrošināta elastīgāka saziņa.

## Ārējās saites
UPnP

***Universal Plug and Play (UPnP)*** ir tīkla protokolu kopums. *UPnP* mērķis ir universāli un automātiski konfigurēt tīkla ierīces gan mājās, gan korporatīvajā vidē. Tas sastāv no saistītu protokolu kopuma, kas veidoti uz atvērtiem interneta standartiem.

## ''UPnP'' apraksts
*UPnP (Universal Plug and Play)* ir daudzslāņu savienojumu arhitektūra starp personālajiem datoriem un viedierīcēm, kas instalētas, piemēram, mājās. *UPnP* ir balstīts uz interneta standartiem un tehnoloģijām, piemēram, TCP / IP, HTTP un XML, un ļauj līdzīgām ierīcēm automātiski izveidot savienojumu savā starpā un strādāt kopā tīkla vidē, padarot tīklu (piemēram, mājas) viegli pieejamu un konfigurējamu lielam lietotāju skaitam.

## ''UPnP'' forums
*Universal Plug and Play* forums ir atvērta nozares asociācija, kas izveidota 1999. gada jūnijā, lai izstrādātu UPnP tehnoloģiju standartus, kas vienkāršotu viedierīču savstarpēju savienojumu mājās un laika gaitā korporatīvajos tīklos. Foruma dalībnieki izveido un publicē *UPnP* ierīču vadības protokolus un pakalpojumu vadības protokolus. 2001. gada jūnija sākumā *UPnP* forumā bija vairāk nekā 350 biedru. Forumu vada *UPnP* vadības komiteja, kuras sastāvā ir 22 locekļi. Turklāt ir tehniskā komiteja, mārketinga komiteja un dažādas darba komitejas, kas nodarbojas ar īpašām ierīču kategorijām. Foruma dalībnieku saraksti, kā arī informācija par to, kā tam pievienoties, ir pieejami foruma vietnē (EN).

## Tehniskie elementi
UPnP mērķis ir mājas tīkli, mazo uzņēmumu tīkli un citi kompakti tīkli. Tas nodrošina datu apmaiņu starp jebkurām divām ierīcēm, kuras kontrolē jebkura tīkla vadības ierīce. UPnP darbojas neatkarīgi no izmantotās operētājsistēmas, fiziskā datu nesēja vai programmēšanas valodas. UPnP atbalsta nulles konfigurācijas tīklus un automātisku ierīču atpazīšanu: ierīce dinamiski pievienojas tīklam, iegūst IP adresi, pēc pieprasījuma ziņo par savām iespējām un apkopo informāciju par citu ierīču klātbūtni un iespējām. DHCP un DNS serveri nav obligāti; tos var izmantot tikai tad, ja tie ir pieejami tīklā. Turklāt ierīce var automātiski atvienoties no tīkla, un tas neradīs traucējumus tās darbībā. UPnP tehnoloģija ir balstīta uz visu interneta attīstības pieredzi, tā aktīvi izmanto daudzus tā komponentus, tostarp IP, TCP, UDP, HTTP un XML. UPnP izstrādes projekts paredz vairāku ieinteresēto personu sadarbību, lai izveidotu standarta ierīču vadības protokolus (DCP). Tāpat kā interneta gadījumā, šo standartu pamatā būs deklaratīvi vadu piekļuves protokoli, kas rakstīti XML valodā un sazinās, izmantojot HTTP.

## Portu pārsūtīšana
UPnP ļauj programmēt portu pārsūtīšanu. Šo iespēju izmanto tādas lietojumprogrammas kā Skype un μTorrent.
## Atsauces
Roberts Milbergs

**Roberts Milbergs** (dzimis 1942. gada 15. augustā Jūrmalā; miris 2016. gada 4. aprīlī) bija latviešu inženieris un politiķis, Latvijas Tautas frontes valdes loceklis (1990—1991), viens no 1991. gada janvāra barikāžu organizētājiem, apvienības "Tēvzemei un Brīvībai" Jūrmalas nodaļas vadītājs (1993). Bijis 5. Saeimas deputāts.

## Dzīvesgājums
R. Milberga tēvs Ivars Milbergs pēc tautības bijis vācietis, Otrā pasaules kara gados dienējis Latviešu leģionā. R. Milbergs jaunībā nodarbojies ar paukošanu, bijis viens no labākajiem PSRS. Strādājis par inženieri un taksometra vadītāju.

1988. gadā iesaistījies Latvijas Tautas frontē (LTF). R. Milbergs bija viens no LTF līderiem, bijis tās valdes loceklis (1990—1991), kā arī 1991. gada janvāra barikāžu viens no idejas autoriem un organizētājiem.

1993. gadā ievēlēts 5. Saeimā no apvienības "Tēvzemei un Brīvībai".

1994. gadā R. Milbergs tika apsūdzēts sadarbībā ar PSRS Valsts drošības komiteju, un Saeima apturēja viņa deputāta mandātu. 1995. gadā tiesa viņu neatzina par vainīgu apzinātā sadarbībā ar VDK, un Saeimas deputāta mandāts tika atjaunots, taču deputātu izslēdza no "Tēvzemei un Brīvībai". 2006. gada 18. jūlijā pēc divpadsmit gadu ilgas tiesāšanās stājās spēkā tiesas spriedums par to, ka R. Milbergs nav bijis VDK aģents vai informators. 2018. gadā, kad tika publiskoti VDK ziņotāju saraksti, R. Milberga kartīte tika atrasta publiskotajā VDK savervēto aģentu kartotēkas daļā. Tajā apgalvots, ka viņš kā aģents "Sokoļskis" savervēts 1970. gada augustā.

R. Milbergs pēc smagas slimības miris 2016. gada 4. aprīlī. Apbedīts Jūrmalā, Lielupes kapos. Viņam ir četras meitas; Dace un Krista Milbergas ir pazīstamas juristes.

## Atsauces
Citrona baterija

[alt=A drawing showing three lemons and a glowing red object (the LED). The LED has two lines coming out of its bottom to represent its electrical leads. Each lemon has two metal pieces stuck into it; the metals are colored differently. There are thin black lines, representing wires, connecting the metal pieces stuck into each lemon and the leads of the LED.|right|thumb| Diagramma, kurā redzami trīs citroni, kuri savienoti [virknes slēgums|virknē, lai iedegtu sarkano gaismu izstarojošo diodi (LED) augšpusē. Katrā citronā ir ievietots cinka elektrods un vara elektrods; diagrammā cinks ir pelēks. Līnijas, kas novilktas starp elektrodiem un LED, attēlo vadus.]]
**Citrona baterija** ir vienkārša baterija, kas bieži tiek izgatavota izglītības nolūkos. Parasti cinka metāla gabals (piemēram, cinkota nagla) un vara gabals (piemēram, monēta) tiek ievietoti citronā un savienoti ar vadu. Metālu reakcijas rezultātā iegūto enerģiju izmanto, lai darbinātu nelielu ierīci, piemēram, gaismas diodi (LED).

Citrona baterija ir līdzīga pirmajam elektroķīmiskajam strāvas avotam, ko 1800. gadā izgudroja Alesandro Volta, kurš citrona sulas vietā izmantoja sālsūdeni. Citrona baterija ilustrē ķīmiskās reakcijas ( oksidēšanās-reducēšanās) veidu, kas notiek baterijās. Cinku un varu sauc par elektrodiem, bet sulu citrona iekšpusē — par elektrolītu. Citrona baterijai ir daudz variāciju, kurās par elektrolītiem tiek izmantoti dažādi augļi (vai šķidrumi), un par elektrodiem tiek izmantoti citi metāli, izņemot cinku un varu.

## Izmantošana skolas projektos
Cinka elektrodu aizstājot ar magnija elektrodu, šūnā palielinās spriegums (1,5–1,6 V), un viena magnija/vara šūna var darbināt vairākas ierīces. Jāņem vērā, ka nevar izmantot kvēlspuldzes, jo citrona baterija nevar radīt pietiekami daudz elektriskās strāvas, lai to iedegtu. Reizinot citrona vidējo strāvu (0,001 A / 1 mA) ar citrona (0,7 V) vidējo spriegumu, var secināt, ka vajadzēs vairāk nekā 6 miljonus citronu, lai sasniegtu tipiskas automašīnas 4320W akumulatora jaudu.
thumb|250px|left|Gaismas diodes darbināšana ar citrona bateriju

## Ārējās saites
Zvārdes poligons

thumb|270px|Zvārdes baznīcas drupas (2011).
**Zvārdes poligons** bija vairāk nekā 24 000 hektāru plašs PSRS kara aviācijas bumbu mešanas treniņu poligons Zvārdes pagastā, kuru izveidoja 1954. gadā pēc PSRS Aizsardzības ministrijas pieprasījuma. Bumbu lauka centrā atradās Zvārdes baznīca un Ķērkliņu baznīca, kā arī Rīteļu kapsēta, kura tika pilnībā izpostīta. Zvārdes poligonā līdz mūsdienām saglabājies unikāls kurgāns – poligona novērošanas vieta.

## Vēsture
1953. gadā ar Latvijas PSR Ministru padomes rīkojumu likvidēja Zvārdes un Ķērkliņu ciemus, lauksaimniecisko darbību pārtrauca pieci kolhozi: Staļina, Marksa, “Komunists”, “Vienība” un “Ļeņina ceļš”. Zvārdē izveidoja PSRS kara aviācijas poligonu, kur padomju kara lidotāji trenējās bumbu nomešanā. Vietējiem iedzīvotājiem pavēlēja līdz 1955. gada 1. maijam pamest savas mājas.
Lidotājiem bija jāmācās trāpīt tanku, lidmašīnu, lielgabalu butaforijās. Trāpījumu par teicamu uzskatīja, ja lādiņš piezemējās tuvāk par 100 metriem no mērķa. Uzlidojumi tika veikti no Tukuma, Šauļu, Kaļiņingradas un citiem lidlaukiem.

Atmodas kustības laikā 1989. gada 21. jūlijā notika protesta akcijās pret Zvārdes poligonu. Tajās iesaistījās arī Minsteres latviešu ģimnāzijas skolotājs un vēlākais diplomāts Pēteris Elferts, kuru izraidīja no Latvijas ar liegumu atgriezties turpmākajos piecos gados. Kad 1993. gadā Padomju armija atstāja Zvārdes poligonu, tikai neliela daļa iedzīvotāju atgriezās savās bijušajās mājās. Zvārdes pagastā deklarējās ap 400 iedzīvotāju.  

2015. gada maijā bijušajā poligona teritorijā notika Zemessardzes organizētās mācības „Zvārdes detonators 2015”, kurās karavīri turpināja ilgstoši ar sprādzienbīstamiem priekšmetiem piesārņotās teritorijas attīrīšanu, atrodot un iznīcinot 60 sprādzienbīstamus priekšmetus, tostarp divas aviācijas bumbas.

## Atsauces
Ātrais antigēnu tests

**Ātrs antigēna tests** (RAT) jeb ātrais tests ir ātrs diagnostikas tests, kas piemērots testēšanai veselības aprūpes vietā un ar kuru tieši nosaka antigēna klātbūtni vai neesamību. To parasti izmanto SARS-CoV-2 vīrusa, kas izraisa COVID-19, noteikšanai. Ātrie testi ir sānu plūsmas testu veids, kas nosaka proteīnu, atšķirot tos no citiem laboratorijas vai aprūpes punkta tipa medicīniskiem testiem, kas nosaka antivielas (antivielu testi) vai nukleīnskābes (nukleīnskābju testi). Ātrie testi parasti sniedz rezultātu 5 līdz 30 minūtēs, tiem nepieciešama minimāla apmācība vai infrastruktūra, un tiem ir ievērojamas izmaksu priekšrocības.

## Lietošana

Biežāk sastopamie RAT vai RADT piemēri ir šādi:

* Ar COVID-19 testēšanu saistītie ātrie testi
* ātrie streptokoku testi (streptokoku antigēniem)
* Ātrie gripas diagnostikas testi (RIDT) (gripas vīrusa antigēniem)
* malārijas antigēnu noteikšanas testi (Plasmodium antigēniem)

### COVID-19 ātrie antigēnu testi

COVID-19 ātrie antigēnu testi ir viens no noderīgākajiem šo testu pielietojumiem. Bieži vien tos sauc par sānu plūsmas testiem, un tie ir devuši pasaules valstu valdībām vairākas priekšrocības. Tie ir ātri ieviešami ar minimālu apmācību, piedāvā ievērojamas izmaksu priekšrocības, maksājot tikai daļu no esošajiem PĶR testēšanas veidiem, un sniedz lietotājiem rezultātu 5-30 minūšu laikā. Ātrie antigēnu testi ir vislabāk izmantojami kā daļa no masveida testēšanas vai iedzīvotāju skrīninga pieejām. Šajās pieejās tie ir veiksmīgi, jo papildus iepriekš minētajām priekšrocībām tie identificē personas, kuras ir visinfekciozākās un potenciāli varētu izplatīt vīrusu lielam skaitam citu cilvēku. Tas nedaudz atšķiras no citiem COVID-19 veidiem, piemēram, PCR, kas parasti tiek uzskatīti par noderīgu testu atsevišķiem indivīdiem.

## Zinātniskā bāze un bioloģija

Antigēnu testi un antivielu testi bieži vien ir tāda vai citāda veida imūnanalīzes (IA), piemēram, IA ar mērīšanas testu vai fluorescences imūnanalīzes, tomēr RAT ir imūnhromatogrāfiska pārbaude, kas sniedz vizuālus rezultātus, kurus var redzēt ar neapbruņotu aci. To uzskata par kvalitatīvu, bet persona, kurai ir pieredze RAT testēšanā, var viegli noteikt rezultātus kvantitatīvi. Tā kā RAT ir skrīninga tests, ja testa jutīgums un specifiskums ir salīdzinoši zems, tad rezultāti jānovērtē, pamatojoties uz apstiprinošajiem testiem, piemēram, PĶR testēšanu vai Western blot.

Viena raksturīga antigēna testa priekšrocība salīdzinājumā ar antivielu testu (piemēram, antivielu noteikšanas ātrie HIV testi) ir tā, ka pēc inficēšanās sākuma var paiet laiks, kamēr imūnsistēma izstrādā antivielas, bet svešais antigēns parādās uzreiz. Lai gan jebkurā diagnostikas testā var būt kļūdaini negatīvi rezultāti, šis latentais periods var pavērt īpaši plašas iespējas kļūdaini negatīviem rezultātiem antivielu testos, lai gan konkrēti apstākļi ir atkarīgi no tā, par kādu slimību un kādu testu runa ir. Ātrā antigēna testa izgatavošana parasti maksā aptuveni 5,00 ASV dolāru.

## Atsauces
Augšņu klasifikācija

**Augsnes klasifikācija** ir augšņu apvienošana grupās pēc to izcelsmes un īpašībām. Augsnes iedalīšana taksonomiskā vienībā un to salīdzināšana.

## Pasaulē lietotās augšņu klasifikācijas sistēmas
Nosacīti klasifikācijas sistēmas iedala 2 grupās:

# Nacionālās augšņu klasifikācijas sistēmas — to lietojums nepārsniedz vienas valsts teritorijas robežas.
# Starptautiskās sistēmās — tās izmanto vairākās valstīs.

Nacionālo sistēmu trūkumi ir to lietojuma ierobežotība vienas valsts robežās, tas ir būtiski, jo informācijai par augsni ir starptautiska nozīme.

## Latvijas augšņu klasifikācijas pamatvienības

## Atsauces
Bosnijas un Hercegovinas hokeja izlase

**Bosnijas un Hercegovinas hokeja izlase** ir komanda, kas pārstāv Bosniju un Hercegovinu starptautiskajās hokeja spēlēs. 
2023. gadā tā bija iedalīta IIHF Pasaules čempionāta IIIB divīzijā.

Šobrīd tā atrodas 47. vietā Starptautiskās hokeja federācijas rangā un spēlēs 2026. gada Pasaules čempionāta hokejā 3. divīzijas A grupā.
## Atsauces
 
## Ārējās saites
*
*IIHF profile
*National Teams of Ice Hockey
## Skatīt arī
* Dienvidslāvijas hokeja izlase
Kuveitas hokeja izlase

**Kuveitas hokeja izlase** ir komanda, kas pārstāv Kuveitu starptautiskajās hokeja spēlēs. 
2024. gadā tā bija iedalīta IIHF Pasaules čempionāta IV divīzijā.

Šobrīd tā atrodas 53. vietā Starptautiskās hokeja federācijas rangā un spēlēs ar 2026. gada Pasaules čempionāta hokejā 4. divīzijas hokeja komandām.

## Atsauces
Kirgizstānas hokeja izlase

**Kirgizstānas hokeja izlase** ir komanda, kas pārstāv Kirgizstānu starptautiskajās hokeja spēlēs. 
2024. gadā tā bija iedalīta IIHF Pasaules čempionāta III divīzijas A grupā.

Šobrīd tā atrodas 41. vietā Starptautiskās hokeja federācijas rangā un spēlēs 2026. gada Pasaules čempionāta hokejā 2. divīzijas B grupā.
## Skatīt arī
* PSRS hokeja izlase

## Atsauces
Vakara cimdi

Dāmu **vakara cimdi** ir gari cimdi, kurus sievietes valkā kā svinīgu apģērbu, parasti pie oficiāla apģērba, piemēram, vakarkleitas vai kāzu kleitas. Starp tiem garākos vakara cimdus sauc par "operas cimdiem". "Elkoņa garuma vai garāka" daļa ir atslēga; cimdus, kas aptver ievērojamu apakšdelma daļu līdz nedaudz zem elkoņa, var saukt par "gariem cimdiem" vai "vakara cimdiem", bet nekad tos nevar saukt par "operas cimdiem". 

Sieviešu cimdi oficiālam un pusformālam apģērbam sievietēm ir trīs garumos: plaukstas, elkoņa un operas (pāri elkonim, parasti sasniedzot bicepsu, bet dažreiz līdz pilnam rokas garumam). Visizcilākie operas garuma cimdi ir izgatavoti pēc pasūtījuma no baltas kazādas. Operas garuma cimdu izgatavošanā tiek izmantoti daudzi citi ādas veidi, parasti mīkstas govs ādas šķirnes; lakāda un zamšādas ir īpaši populāras kā alternatīvas kazas ādai, un tās bieži ir pieejamākas nekā kazādas. Satīna un elastīgā satīna materiāli ir populāri, un tiek arī masveidā ražoti. Neparastāki cimdu materiāli ietver ādas, kas izgatavotas no laša, pitona un dzeloņrajas.

## Atsauces
Bioloģisks ķermenis

**Ķermenis** ir organisma ārējās formas un izpausmes, piemēram, izskats, uzbūve, izmēri. Ķermenis bieži vien ir pretstatā nemateriālajām, piemēram, dvēselei vai apziņai. Anatomija ir zinātne, kurā pēta ķermeņa uzbūvi, tās darbību.

## Skatīt arī
* Cilvēka ķermenis

## Ārējās saites
Ziemeļmaķedonijas hokeja izlase

**Ziemeļmaķedonijas hokeja izlase** ir komanda, kas pārstāv Ziemeļmaķedoniju starptautiskajās hokeja spēlēs. Šobrīd tā neietilpst Starptautiskās Hokeja federācijas rangā. 
Ne reizi tā nav piedalījusies olimpiskajās spēlēs.

## Atsauces

## Skatīt arī
* Dienvidslāvijas hokeja izlase
Pols Pērusons

**Pols Pērusons** () bija franču peldētājs. Startējis 1900. gada vasaras olimpiskajās spēlēs Parīzē.

Pērusons olimpiskajās spēlēs startēja trijās peldēšanas disciplīnās. Labākos rezultātus viņš izcīnīja zemūdens peldēšanā, kur izcīnīja 9. vietu. Viņš startēja arī 200 metru brīvā stila un 200 metru uz muguras peldēšanā. Šajās abās disciplīnās viņš startēja tikai priekšsacīkšu kārtā un fināla cīņai nekvalificējās.

## Atsauces

## Ārējās saites
* Pols Pērusons (SOK profils) 
* Pols Pērusons (Olympedia profils) 
* Pols Pērusons (Sports Reference profils)
Pēders Likebergs

**Pēders Rūdolfs Likebergs** (; dzimis , miris ) bija dāņu peldētājs, olimpiskās bronzas medaļas ieguvējs.

Likebergs 1900. gada vasaras olimpiskajās spēlēs Parīzē startēja zemūdens peldēšanā. Šajā disciplīnā viņš izcīnīja bronzas medaļu, piekāpjoties Francijas sportistiem Šarlam Devendevilam un Andrē Sikam. 

Viņš kļuva par pirmo Dānijas sportistu, kurš izcīnījis olimpisko medaļu peldēšanas sacensībās.

## Atsauces

## Ārējās saites
* Pēders Likebergs (SOK profils) 
* Pēders Likebergs (Olympedia profils) 
* Pēders Likebergs (Sports Reference profils)
Ševrāns (peldētājs)

**Ševrāns** () bija franču peldētājs. Startējis 1900. gada vasaras olimpiskajās spēlēs Parīzē.

Viņš olimpiskajās spēlēs startēja divās peldēšanas disciplīnās. Zemūdens peldēšanā viņš ieguva 12. vietu. 200 metru peldēšanā uz muguras viņš startēja tikai kvalifikācijas kārtā un finālam nekvalificējās.

## Atsauces

## Ārējās saites
* Ševrāns (SOK profils) 
* Ševrāns (Olympedia profils) 
* Ševrāns (Sports Reference profils)
Andrē Siks

**Andrē Siks** (; dzimis , miris ) bija franču peldētājs, olimpiskās sudraba medaļas ieguvējs.

Siks 1900. gada vasaras olimpiskajās spēlēs Parīzē startēja zemūdens peldēšanā. Šajā disciplīnā viņš izcīnīja sudraba medaļu, piekāpjoties tikai savam tautietim Šarlam Devendevilam.

Viņš tika nogalināts Pirmajā pasaules karā.

## Atsauces

## Ārējās saites
* Andrē Siks (SOK profils) 
* Andrē Siks (Olympedia profils) 
* Andrē Siks (Sports Reference profils)
Dafnids un Hloja

**Dafnids un Hloja** ir ievērojamākais mīlestības romāns antīkajā literatūrā. To sarakstījis Romas laika sengrieķu autors Longs (ap 2. vai 3. gs.), rādot divu jauniešu mīlestību no pašām pirmajām, tikko apjaustajām, neizprastajām jūtām līdz tās piepildījumam. 

Termins romāns gan radies tikai 12. gadsimtā. Viduslaikos franču vārds *roman* apzīmēja darbu, kas sarakstīts romāņu, t. i., tautas runātajā, nevis latīņu valodā. Runājot par antīkās literatūras prozas darbiem, ar šo terminu apzīmē izvērsta vēstījuma prozas sacerējumu, kurā galvenais ir mīlestības motīvs. Tā kā sengrieķu mīlestības romāns ievērojami ietekmējis dažus vēlāko laiku romāna paveidus, tad šis apstāklis arī bijis par pamatu šā daudz vēlāk darinātā termina attiecināšanai uz kādu no antīkās literatūras parādībām.
## Atsauces
Hrona

**Hrona** (; ; ) ir upe Slovākijas vidusdaļā, Donavas kreisā pieteka, kuras izteka atrodas Tatru kalnos. Tās kopējais garums ir 298 kilometri, kas tādējādi to padara par otru garāko upi Slovākijā. Hronas krastos atrodas tādas nozīmīgas pilsētas kā Zvolena, Banska Bistrica un Brezno. Upes ūdens tiek izmantots netālu no Tlmačes esošās Mohovces atomelektrostacijas dzesēšanas procesos.

## Vēsture
Romas impērijas laikā upe bija pazīstama kā Grana (*Granua*), kuras apkārtni galvenokārt apdzīvoja kvadi (*Quadi*), kas paši par sevi bija daļa no ģermāņu tautām impērijas pierobežā.

## Atsauces

## Ārējās saites
Kara bērnības muzejs

**Kara bērnības muzejs** (bosniešu: *Muzej ratnog djetinjstva*) ir vēstures muzejs Sarajevā, Bosnijā un Hercegovinā, kas tika atvērts 2017. gada janvārī. Muzejs iepazīstina ar bērnu pārdzīvoto Bosnijas kara pieredzi, veidojot stāstu ar priekšmetiem, video liecībām un mutvārdu vēstures fragmentiem. 2018. gadā kā daļa no 2018. gada Eiropas muzeju gada balvas muzejam tika piešķirta Eiropas Padomes muzeju balva, kas ir viena no prestižākajām muzeju nozares balvām.

Projekts sākās 2010. gadā, kad Jasminko Halilovičs, Sarajevas uzņēmējs, aktīvists un “kara bērns”, izmantoja tiešsaistes platformu, lai apkopotu īsus jaunu pieaugušo atmiņu stāstus, kuri bija bērni Bosnijas kara laikā. Atmiņas iesniedza vairāk nekā 1000 jauniešu. Halilovičs apkopoja šos atmiņas grāmatā, kas tika publicēta 2013. gadā. Grāmata pēc tam ir tulkota vācu un japāņu valodā.

Kad Halilovičs sāka sarakstīties ar jaunajiem pieaugušajiem, kuri iesniedza atmiņas, viņš saprata, ka daudziem bijušajiem “kara bērniem” joprojām ir specifiski priekšmeti, kurus viņi saista ar savām atmiņām. Viņš sāka strādāt ar citu jauno profesionāļu komandu, lai izveidotu muzeja kolekciju, galu galā savācot vairāk nekā 3000 priekšmetu un vairāk nekā 60 mutiskas vēstures liecības.

Kara bērnības muzejs 2016. gada maijā rīkoja savu pirmo pagaidu izstādi Bosnijas un Hercegovinas Vēstures muzejā. Tālāk sekoja izstādes Zenicas un Visoko pilsētā. 2017. gada janvārī Sarajevā, Logavina ielā, tika atvērta muzeja pastāvīgā ekspozīcija.

Muzeja kolekcijā ir dienasgrāmatas, rotaļlietas, fotogrāfijas, apģērba gabali un dažādi citi priekšmeti, kurus ziedojuši karā izdzīvojušie. Visi priekšmeti tiek pasniegti kopā ar pirmās personas atmiņām no personas, kura tos ziedojusi. Papildus priekšmetiem apmeklētāji var klausīties liecības un lasīt fragmentus no mutvārdu vēstures intervijām.
War Childhood Museum 2.jpg|
War Childhood Museum 3.jpg|
War Childhood Museum 4.jpg|


## Atsauces
Hermans de Bī

**Hermans Aleksanders de Bī** (; dzimis , miris ) bija nīderlandiešu peldētājs. Startējis 1900. gada vasaras olimpiskajās spēlēs Parīzē.

Olimpiskajās spēlēs viņš piedalījās brīvā stila 200 metru peldēšanā. Šajā disciplīnā viņš startēja tikai priekšsacīkšu kārtā, finālam nekvalificējoties.

1897. gadā viņš izcīnīja 2. vietu Beļģijas čempionātā, 100 metru brīvā stila peldēšanā.

Viņš īpaši trenējās arī 1908. gada Londonas spēlēm, iesaistot pat divus britu trenerus, taču neilgi pirms sacensībām lauzta plaukstas locītava piespieda viņu izstāties.

## Atsauces

## Ārējās saites
* Hermans de Bī (SOK profils) 
* Hermans de Bī (Olympedia profils) 
* Hermans de Bī (Sports Reference profils)
Grigors Gurzadjans

**Grigors Gurzadjans** (; dzimis , miris ) bija armēņu astrofiziķis, viens no ārpusatmosfēras astronomijas pamatlicējiem PSRS. Viņš bija Armēnijas Nacionālās zinātņu akadēmijas loceklis.

## Biogrāfija
Grigors Gurzadjans piedzima  Bagdādē armēņu ģimenē, kas bija izdzīvojusi armēņu genocīdā.

1939. gadā Gurzadjans iestājās Erevānas Politehniskajā institūtā. 1944. gadā viņš kļuva par aspirantu astrofizikā Viktora Ambarcumjana vadībā. 1946. gadā viņš sāka strādāt Bjurakanas observatorijā pēc tās atklāšanas. 1955. gadā Gurzadjans aizstāvēja fizikas un matemātikas zinātņu doktora disertāciju. 1957. gadā viņš kļuva par profesoru.

1950. gadu beigās Bjurakanas observatorijas zinātnieku grupa Grigora Gurzadjana vadībā sāka izstrādāt astrofizikas aparatūru darbam kosmosa apstākļos. Detektors, ko viņi bija izveidojuši, lai izpētītu Saules vainagu, tika uzstādīts ballistiskajā raķetē, un pirmais starts notika 1961. gada februārī Kapustinjaras poligonā.

1960. gados Gurzadjana grupa izveidoja *K-2*, *K-3* un *K-4* sērijas raķešu observatorijas, attīstīja daudzus kosmiskās instrumentu būves principus, teleskopa platformas stabilizāciju kosmiskajos apstākļos, izmantojot zvaigžņu sensorus. Tajā pašā laikā pie Garni ciema tika izveidota laboratorija un konstruktoru birojs (vēlāk — Kosmiskās astronomijas institūts), kas sāka izstrādāt teleskopus un observatorijas.

1969. gadā ar pavadoni *[[Kosmos-309]]* tika palaists Gurzadjana kolektīva izgatavotais orbitālais teleskops *Procion*. Pēc tam pavadonī *Meteor* darbojās viņu izstrādātais rentgena teleskops *Altair*.
Grigora Gurzadjana un viņa kolektīva projektētā orbitālā ultravioletā observatorija *Orion-1* tika uzstādīta 1971. gadā palaistajā pirmajā kosmosa stacijā *[[Saljut-1]]*. 1973. gada decembrī kosmosa kuģī *[[Sojuz-13]]* tika palaista observatorija *Orion-2*. Tieši toreiz pirmo reizi tika iegūtas vājo zvaigžņu, planetāro miglāju spektrogrammas, kas sniedza veselu virkni līdz tam nezināmu faktu.

No 1969. līdz 1977. gadam Gurzadjans bija *SKB Astro* zinātniskais vadītājs. No 1977. līdz 2002. gadam viņš vadīja Garni kosmisko astrofizikas institūtu.

1960. gados Gurzadjans paredzēja magnētiskos laukus planetārajos mākoņos, ko faktiski atklāja 2005. gadā (Džordans, Verners, O'Tūls). Viņš sastādīja teorētiskus darbus par uzliesmojošām zvaigznēm (paredzot negatīvas infrasarkanās gaismas uzliesmojumus), starpzvaigžņu vielu, dubultzvaigznēm. 1990. gados viņš izstrādāja teoriju par fizikālo dubultzvaigžņu kopējo hromopātiju un par bināro globuāro klasteru evolūciju.

Gadu desmitiem Gurzadjans lasīja lekcijas Erevānas Valsts universitātē (teorētiskajā astrofizikā, debesu mehānikā) un Erevānas Politehniskajā institūtā (precīzajā mehānikā). Viņš ir pazīstams arī kā oriģināls gleznotājs un esejists par zinātnes un mākslas filozofiju.

## Atsauces

## Ārējās saites

* Grigor A. Gurzadyan Armēnijas Nacionālā zinātņu akadēmija
De Romāns

**de Romāns** () bija franču peldētājs. Startējis 1900. gada vasaras olimpiskajās spēlēs Parīzē.

Viņš olimpiskajās spēlēs startēja trijās peldēšanas disciplīnās. Labāko rezultātu viņš ieguva zemūdens peldēšanā, kur izcīnīja 4. vietu. 200 metru peldēšanā uz muguras viņš fināla mačā izcīnīja 6. vietu, rezultāts — 3:38.0. Savukārt 4000 metru brīvā stila peldēšanā viņš startēja tikai priekšsacīkšu kārtā, finālam nekvalificējoties.

## Atsauces

## Ārējās saites
* de Romāns (Olympedia profils) 
* de Romāns (Sports Reference profils)
Johanness Drosts

**Johanness Drosts** (; dzimis , miris ) bija nīderlandiešu peldētājs. Startējis 1900. gada vasaras olimpiskajās spēlēs Parīzē, kur izcīnīja bronzas medaļu.

Drosts olimpiskajās spēlēs startēja 200 metru peldēšanā uz muguras. Šajā disciplīnā, ar fināla rezultātu 3:01.0, izcīnīja bronzas medaļu. Viņš piekāpās vācietim Ernstam Hopenbergam un austrietim Karlam Ruberlam. Šī bija pirmā Nīderlandei izcīnītā olimpiskā medaļa peldēšanā.

Profesionālā ziņā Drosts bija jurists, un viņš darbojās dažādu organizāciju valdē, ieskaitot par Starptautiskās advokātu asociācijas prezidentu.

## Atsauces

## Ārējās saites
* Johanness Drosts (SOK profils) 
* Johanness Drosts (Olympedia profils) 
* Johanness Drosts (Sports Reference profils)
Kaņivas dabas rezervāts

**Kaņivas dabas rezervāts** () ir aizsargājams dabas rezervāts Ukrainā, kas aptver daļu no Dņepras upes labā krasta un divas palienes salas pašā upē. Rezervāts atrodas Ukrainas centrā, gar Dņepras augstienes ziemeļaustrumu malu. Tas tika izveidots, lai aizsargātu vērtīgu meža stepju un palieņu dzīvotni. Vietne ir pazīstama ar daudzām arheoloģiskajām vietām, apmetnēm, kuras datējamas līdz pat paleolītam. Rezervāts ir Kijivas Tarasa Ševčenko Nacionālās universitātes struktūrvienība un atrodas Čerkasu apgabalā.

## Topogrāfija
Lielāko daļu rezervāta veido mežaini pauguri Dņepras labajā (rietumu) krastā. Lielākās palieņu salas ir Serpentīna salas (116 ha) Kaņivas ūdenskrātuvē, Šeļesta sala (394 ha) Dņeprā un Krugļika sala Dņeprā. Ap rezervāta robežām ir aizsargjosla 1353 hektāru platībā. 1923. gadā rezervātu sākotnēji izveidoja kā Valsts meža stepju rezervātu un tas vairākas reizes nomainīja pārvaldes iestādes, līdz 1986. gadā kļuva par Tarasa Ševčenko Nacionālās universitātes struktūrvienību.
left|thumb|300x300px| Pludmales salas rezervātā

## Klimats un ekoreģioni
Kaņivā ir mitrs kontinentālais klimats, silta vasara (Kepena klimata klasifikācija (Dfb)). Šim klimatam raksturīgas lielas sezonālās temperatūras starpības un silta vasara (vismaz četrus mēnešus vidēji virs 10 °C, bet neviena mēneša vidējā temperatūra nav lielāka par 22 °C).

Kaņivas rezervāts šķērso pārejas zonu starp Centrāleiropas jauktajiem mežiem un Austrumeiropas mežu stepju ekoreģioniem.

## Flora un fauna
85% no rezervāta ir mežaini, tajā visbiežāk sastopami goba un ozols. Dzīvnieki ir tie, kas raksturīgi meža stepei, ieskaitot stirnas, āpšus un caunas. Šeit ir novērotas 233 putnu sugas.

## Publiskā lietošana
Kā stingram dabas liegumam Kaņivai galvenais mērķis ir dabas aizsardzība un zinātniski pētījumi. Publiska piekļuve ir iespējama noteiktos kultūras objektos, piemēram, Tarasa kalnā, ukraiņu dzejnieka Tarasa Ševčenko pieminekļa vietā. Rezervātā atrodas arī sabiedrībai atvērts Dabas muzejs, kurā ir 2000 eksponātu, kas saistīti ar Kaņivas rezervāta paleontoloģiju, arheoloģiju, mežsaimniecību, botāniku, zooloģiju un vēsturi. Divās muzeja istabās atrodas veltījums ukraiņu zinātniekam Mikolam Biļašivskim. Rezervāta darbinieki nodrošina ekskursijas apmeklētājiem pa trim ekoloģisko ekskursiju maršrutiem caur rezervātu; šie maršruti ir atvērti tikai gada siltajos mēnešos. Uz vietas ir pieejama arī ierobežotas naktsmītnes.

## Atsauces

## Ārējās saites

*
Vlads Daskelu

**Vlads Daskelu** (; dzimis ) ir Rumānijas kalnu riteņbraucējs.

Daskelu sportista karjeru sāka 14 gadu vecumā, startējot nobraucioena sacensībās, bet vēlāk sāka startēt MTB krosa sacensībās, kur U23 vecuma grupā 2019. gadā kļuva par Eiropas un Pasaules čempionu.

## Dopinga lieta
2024. gada 21. maijā Daskelu saņēma 17 mēnešu diskvalifikāciju par antidopinga pasākumu neievērošanu, gada laikā trīs reizes nebūdams pieejams testētājiem.

## Atsauces

## Ārējās saites
Laura Vinogradova

**Laura Vinogradova** (dzimusi 1984. gada 31. maijā Popes pagastā) ir latviešu rakstniece, 2021. gada ES Literatūras balvas laureāte.

L. Vinogradova studējusi Rīgas Tehniskajā universitātē. Kopš 2020. gada strādā Rakstniecības un mūzikas muzejā. 2018. gadā piedalījusies Jauno autoru seminārā, apmeklējusi Literāro akadēmiju. Publicējusi prozas grāmatas bērniem "Snīpulītis no Snīpuļciema" (2017), "Mežpasakas. Par Meža Susuri, skudrām, Vilceni un Pūces Bērnu" (2019) un "Mežpasakas. Par Zalktēnu un stirnu meitenēm" (2019), grāmatu "Lapsa. Pasaka pieaugušajiem" (2017), stāstu krājumus "Izelpas" (2018) un "Lāču kalns" (2018), kā arī garstāstu "Upe" (2020).

Garstāsts "Upe" nominēts Literatūras gada balvai kā gada labākā prozas grāmata. 2021. gada pavasarī L. Vinogradova par šo grāmatu saņēmusi ES Literatūras balvu.

## Atsauces
2008. gada Eiropas čempionāts cīņas sportā

**2008. gada (60.) [[Eiropas čempionāts cīņas sportā]]** notika no 2008. gada 1. līdz 6. aprīlim Somijas pilsētā Tamperē.

## Medaļu ieguvēji
### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Medaļu sadalījums starp valstīm

## Latvijas cīkstoņu rezultāti

## Ārējās saites
*Official website
*Fila's official championship website
2011. gada Eiropas čempionāts cīņas sportā

**2011. gada (63.) [[Eiropas čempionāts cīņas sportā]]** notika no 2011. gada 29. marta līdz 3. aprīlim Vācijas pilsētā Dortmundē.

## Medaļu ieguvēji
### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Komandu vērtējums

## Medaļu sadalījums starp valstīm

## Latvijas cīkstoņu rezultāti

## Ārējās saites
*Official website
Sabiedriskais transports Ščecinā

**[[Sabiedriskais transports]] [[Ščecina|Ščecinā]]** sastāv no autobusu un tramvaju maršrutiem, kurus nodrošina uzņēmumi Ščecinas Tramvaji (tramvajs) un ŠAU "Dombe", ŠAU "Klonovica", SPAU un ATU Ščecina (autobuss). Kopā šis sabiedriskā transporta tīkls diezgan vienmērīgi pārklāj visu Ščecinas teritoriju, kā arī stiepjas ārpus Ščecinas pilsētas administratīvajām robežām. Ščecinā ir 86 autobusu un 12 tramvaju līnijas ar kopējo garumu 905 km. Kopējais autoparks sastāv no 505 transporta vienībām, kuru sastāvā ir 305 autobusi un 200 tramvaju vagoni.

Sabiedriskā transporta sistēmu pārvalda Ceļu un Pilsētas Transporta Pārvalde (poļu *Zarząd Dróg i Transportu Miejskiego*).

## Pārvadātāji

* Ščecinas Tramvaji
* Ščečinas Autobusu Uzņēmums «Dombe»
* Ščečinas Autobusu Uzņēmums «Klonovica»
* Ščečinas un Polices Autobusu Uzņēmums
* Autobusu Transporta Uzņēmums Ščečinā

## Atsauces
Eiropas Savienības Literatūras balva

**Eiropas Savienības Literatūras balva** ir literārs apbalvojums Eiropas Savienības jaunajiem autoriem, kas iedibināts 2009. gadā. Apbalvojumu saņēmuši arī vairāki Latvijas literāti.

## Vēsture
Apbalvojums dibināts 2009. gadā pēc Eiropas Komisijas ierosinājuma. Tā piešķiršanu organizē Eiropas Rakstnieku padome, Eiropas Grāmatizdevēju asociācija un Eiropas Grāmattirgotāju asociācija. Šī balva tiek piešķirta ik gadu rotācijas kārtībā Eiropas jaunajiem rakstniekiem, kuri savos darbos atklāj Eiropas kultūras dimensiju un kuriem ir radošais potenciāls turpināt darbu literatūrā.

## Apbalvotie Latvijas autori
* 2011: Inga Žolude, "Mierinājums Ādama kokam"
* 2014: Jānis Joņevs, "Jelgava '94"
* 2017: Osvalds Zebris, "Gaiļu kalna ēnā"
* 2021: Laura Vinogradova, "Upe"

## Atsauces
Ādažu novads (2006—2021)

**Ādažu novads** bija pašvaldība Vidzemes dienvidrietumos, Gaujas lejtecē, pie no Rīgas pilsētas ziemeļaustrumu robežas, kas pastāvēja no 2006. līdz 2021. gadam. Robežojās ar Saulkrastu un Sējas novadiem ziemeļos, Carnikavas novadu ziemeļrietumos, Inčukalna novadu austrumos un Garkalnes novadu dienvidos. Apvienots ar Carnikavas novadu, jaunizveidotais novads saglabāja šo pašu nosaukumu — Ādažu novads.

## Vēsture
Ādažu novads tika izveidots 2006. gadā, reorganizējot Rīgas rajona Ādažu pagastu par novadu.  2012. gadā apstiprināts novada ģerbonis.
Latvijas 2021. gada administratīvi teritoriālās reformas rezultātā 2021. gada 1. jūlijā tika apvienots ar Carnikavas novadu, jaunizveidotais novads saglabāja šo pašu nosaukumu — Ādažu novads.

## Atsauces

## Ārējās saites
*
Evans Tomass Džonss

**Evans Tomass Džonss** (; dzimis , miris ) bija angļu peldētājs. Startējis 1900. gada vasaras olimpiskajās spēlēs.

Olimpiskajās spēlēs Parīzē viņš piedalījās 4000 metru brīvā stila peldēšanā. Viņš startēja tikai kvalifikācijas kārtā, kurā nefinišēja.

## Atsauces

## Ārējās saites
* Evans Tomass Džonss (SOK profils) 
* Evans Tomass Džonss (Olympedia profils) 
* Evans Tomass Džonss (Sports Reference profils)
R. Ferē

**R. Ferē** () bija franču peldētājs. Startējis 1900. gada vasaras olimpiskajās spēlēs Parīzē.

Olimpiskajās spēlēs viņš piedalījās divās peldēšanas disciplīnās. 200 metru brīvā stila peldēšanā viņš startēja tikai priekšsacīkšu kārtā, kur savā peldējuma mačā ieguva 3. vietu, un fināla mačam nekvalificējās. Viņš bija arī viens no *Libellule de Paris* peldētāju komandas locekļiem 200 metru komandu peldēšanā. Komanda šajā disciplīnā izcīnīja 4. vietu.

## Atsauces

## Ārējās saites
* R. Ferē (SOK profils) 
* R. Ferē (Olympedia profils) 
* R. Ferē (Sports Reference profils)
Fumūzs (peldētājs)

**Fumūzs** () bija franču peldētājs. Startējis 1900. gada vasaras olimpiskajās spēlēs Parīzē.

Olimpiskajās spēlēs Fumūzs startēja trijās peldēšanas disciplīnās — brīvā stila 1000 metru, brīvā stila 4000 metru un 200 metru peldēšanā uz muguras. Visās šajās disciplīnās viņš startēja tikai kvalifikācijas kārtā, finālam mačam nekvalificējoties.

## Atsauces

## Ārējās saites
* Fumūzs (SOK profils) 
* Fumūzs (Olympedia profils) 
* Fumūzs (Sports Reference profils)
2021. gada Latvijas ārkārtas pašvaldību vēlēšanas

**2021. gada Latvijas ārkārtas pašvaldību vēlēšanas** notika . Domes tika ievēlētas 2 pašvaldībās — Varakļānu un Rēzeknes novados. Vēlēšanas organizēja Centrālā vēlēšanu komisija. 

## Kandidātu raksturojums

### Dzimums, izglītība, pilsonība
Vēlēšanās tika pieteikti 226 kandidāti — 127 (56,2%) vīrieši un 99 (43,8%) sievietes 12 sarakstos. Augstākā izglītība bija 92 (40,7%) kandidātiem, vidējā izglītība — 49 (21,7%) kandidātiem, pamatizglītība — 1 (0,4%) kandidātam, bet 84 (37,2%) kandidāti savu izglītības pakāpi nebija norādījuši. Visiem kandidātiem bija viena pilsonība — Latvijas Republikas pilsonība..

### Vecums
Vienam jeb 0,4% kandidātam bija 18 gadu, bet 6 jeb 2,7% kandidātiem bija vairāk nekā 71 gads. Vidējais kandidātu vecums 46,9 gadi. Plašākās vecumgrupas vēlēšanās bija 51—60 gadu grupa 60 (26,5%), 41—50 gadu grupa 59 (26,1%) un 31—40 gadu grupa 54 (23,9%), jaunākais kandidāts bija 2002. gadā dzimušais Saldus tehnikuma, programmas "Ugunsdrošība un ugunsdzēsība" audzēknis Matīss Lopsa, kurš kandidēja Rēzeknes novadā un kuram bija 18 gadu, vecākā kandidāte bija 1942. gadā dzimusī pensionāre Anna Strode, kura kandidēja Varakļānu novadā un kurai bija 79 gadi.

### Tautība
191 (84,5%) kandidāts bija reģistrēts kā latvietis, 9 (4,0%) krievi, 1 (0,4%) polis un 1 (0,4%) baltkrievs. 24 (10,6%) kandidāti savu tautību nenorādīja.

## Ievēlējamo deputātu skaits

## Rezultāti

## Atsauces

## Ārējās saites
* CVK informācija par vēlēšanām
Sāmarra

**Sāmarra** (, *Sāmarrāʾ*) ir pilsēta Irākā. Pilsēta atrodas Tigras kreisajā krastā, Salāh ed Dīnas muhāfazā, 125 km uz ziemeļiem no Bagdādes. 2018. gadā Sāmarrā dzīvoja apmēram 144 tūkstoši iedzīvotāju. 

Sāmarra no 836. līdz 892. gadam bija Abāsīdu kalifāta galvaspilsēta un ir viena no retajām tā laika pilsētām, kas saglabājusi plānojumu un apbūves elementus. Pilsēta ir nozīmīgs šiītu islāma reliģiskais centrs. Šeit atrodas Al Askari mošeja, kas ir divu (10. un 11.) imāmu kapa vieta.

2007. gadā tā tika iekļauta UNESCO Pasaules mantojuma sarakstā un ir atzīta par apdraudētu Pasaules mantojuma objektu. 

## Ārējās saites
2021. gada Lietuvas futbola čempionāta sezona

**Lietuvas futbola čempionāta 2021. gada sezonā** 

## Līgas
* A līga ir 1. līmenis (elites divīzija); 
* Pirmā līga ir 2. līmenis; 
* Otrā līga ir 3. līmenis; 

## [[A lyga|A līga]]
* **A līga** ir 1. līmenis (elites divīzija);
* 10 komandu.
### Licencijas

### Turnīra tabula

## Pirmā līga
* **Pirmā līga** – ir 2. līmenis;
* 14 komandas.

### Turnīra tabula
 


## Otrā līga
* **Otrā līga** – ir 3. līmenis, 2. līga;
* 20 komandas.

### Turnīra tabula
#### Pirmais posms



#### Otrais posms

; Cīņa par 1-10 vietām



; Cīņa par 11-20 vietām



## Atsauces

## Ārējās saites
* RSSSF Lietuva 2021
* A lyga oficiālā vietne  
* LFF.LT oficiālā vietne  
* lietuvosfutbolas.lt alyga
Pakešu zudums

**Pakešu zudums** ir notikums, kad viena vai vairākas datu paketes, kas ceļo pa datortīklu, nesasniedz galamērķi. Paketes zudumu izraisa vai nu kļūdas datu pārraidē, parasti bezvadu tīklos, vai tīkla pārslodze. Paketes zudumu mēra kā zaudēto pakešu procentuālo daudzumu attiecībā pret nosūtītajām paketēm.

Pārraides vadības protokols (TCP) konstatē pakešu zudumus un veic atkārtotu pārraidi, lai nodrošinātu uzticamu ziņojumapmaiņu. Pakešu zudumu TCP savienojumā izmanto arī, lai izvairītos no pārslodzes, tādējādi tīši samazinot savienojuma caurlaides spēju.

Reālā laika lietojumprogrammās, piemēram, straumēšanas multivides vai tiešsaistes spēles, pakešu zudumi var ietekmēt lietotāja pieredzes kvalitāti (QoE).

## Atsauces
Komūna

thumb|300px|Jauno mūziķu komūna Amsterdamā
**Komūna** (no  — 'kopiena') ir apzināti veidots cilvēku kopums ar kopīgu dzīves telpu, interesēm, vērtībām, uzskatiem un bieži kopīgu īpašumu, mantām un resursiem. Atsevišķās komūnās cilvēkiem ir kopīgs darbs, ienākumi vai aktīvi.

Komūna ir arī neliela administratīvi teritoriālā vienība (Francijā, Beļģijā, Itālijā, Zviedrijā).

Papildus komunālajai ekonomikai, daudzu komūnu nozīmīgi pamatprincipi ir vienprātīgums lēmumu pieņemšanā, ar hierarhiju nesaistītas darbības struktūras un ekoloģisks dzīvesveids. Mūsdienu pasaulē ir daudz apzinātu kopienu — komūnu, kuru sarakstu var atrast "Tīšo kopienu fonda" (*Foundation for Intentional Community*) (FIC) katalogā.

## Komunālo kopienu kategorizēšana
Bendžamins Zablockis klasificēja komunālās kopienas šādā veidā:

* Alternatīvās ģimenes kopienas;
* Kopdzīves kopienas;
* Kooperatīvās kopienas;
* Pretkultūru kopienas;
* Egalitāras kopienas;
* Politiskās kopienas;
* Psiholoģiskās kopienas (balstītas uz mistikas vai geštalta principiem);
* Rehabilitācijas kopienas (sk. Sinanonu);
* Reliģiskās kopienas;
* Garīgās kopienas;
* Eksperimentālās kopienas.

Daudzas komunālās kopienas ietver sevī vairāk nekā vienu no šīm raksturojošām kategorijām. Dažas kopienas, piemēram, Vedanta biedrības asrāmi vai teosofiskā komūna *Lomaland*, izveidojās ap garīgajiem vadītājiem, bet citas — ap politiskajām ideoloģijām. Citiem "saturošais elements" ir vienkārši vēlme pēc kopīgāka, sabiedriskāka dzīvesveida.

## Atsauces

## Ārējās saites
Māris Možvillo

**Māris Možvillo** (dzimis ) ir latviešu zemkopis, mežsaimnieks un politiķis, bijis 13. Saeimas deputāts. Pārstāvēja partiju "Par cilvēcīgu Latviju" (PCL, agrākā KPV LV).

1986. gadā absolvējis Alojas Ausekļa vidusskolu. Darbojies pašam piederošajā zemnieku saimniecībā "Mežsētas", kā arī cita veida uzņēmējdarbībā.

## Politiskā darbība
2013. gada pašvaldību vēlēšanās M. Možvillo tika ievēlēts Alojas novada domē no Nacionālās apvienības saraksta.

2017. gadā iestājies partijā KPV LV un no tās saraksta atkārtoti ievēlēts Alojas novada domē. 2018. gadā nesekmīgi kandidēja 13. Saeimas vēlēšanās, taču 2020. gadā kļuva par 13. Saeimas deputātu mandātu nolikušās Lindas Liepiņas vietā. Drīzumā, partijai šķeļoties un virknei deputātu pametot tās Saeimas frakciju, M. Možvillo tika apstiprināts par KPV LV ("Par cilvēcīgu Latviju") Saeimas frakcijas priekšsēdētāju. Septembrī irstošā frakcija tika pārdēvēta par "Neatkarīgie", un tajā atgriezās viens no kādreizējiem partijas KPV LV līderiem Aldis Gobzems, kurš drīz tika ievēlēts par frakcijas priekšsēdētāju.

2022. gadā M. Možvillo nesekmīgi kandidēja 14. Saeimas vēlēšanās no apvienības "Apvienība Latvijai" saraksta, kurā ietilpa arī PCL.

## Atsauces
Idriss Debī

**Idriss Debī Itno** (, , dzimis , miris ) bija Čadas politiķis un militārpersona, no 1990. līdz 2021. gadam bija Čadas prezidents.

Idriss Debī kļuva par Čadas prezidentu 1990. gadā, pēc valsts apvērsuma. 2021. gada 11. aprīlī Čadas vēlēšanu komisija viņu pasludināja atkārtoti ievēlētu par Čadas prezidentu. Idriss Debī devās uz frontes līniju, kur Čadas armija cīnījās ar nemiernieku grupējumu FACT. 20. aprīlī viņš tika smagi ievainots un no šautajām brūcēm nomira. Par jauno pagaidu Čadas prezidentu kļuva Idrisa dēls Mahamats Debī.

## Ārējās saites
Dvielis

thumbnail|upright=1.2|Dažādu krāsu salocītu dvieļu kaudzīte
**Dvielis** ir šaurs un pagarš auduma izstrādājums slaucīšanai. Tie tiek gatavoti no mitrumu absorbējoša materiāla, piemēram, no liniem vai kokvilnas. Dvieļus izmanto ķermeņa slaucīšanai vai arī dažādu priekšmetu, piemēram, trauku, slaucīšanai. Pastāv arī papīra dvieļi.

## Ārējās saites
Rihards fon Foregers

**Rihards fon Foregers** (; dzimis , miris ) bija austriešu—amerikāņu ķīmiķis, rūpnieks. Startējis 1900. gada vasaras olimpiskajās spēlēs Parīzē.

## Dzīvesgājums
Rihards fon Foregers bija dēls Rihardam un Elīzei fon Etlingeriem. Viņa tēvs bija tiesnesis un vēlāk strādāja Austrijas parlamentā. Viņa māte ir dzimusi un uzaugusi Odesā, Krievijas Impērijā (tagadējā Ukrainas teritorija). Viņa iemācīja dēlam krievu valodu papildus dzimtajai vācu valodai un tekošajām franču un angļu valodām.

Augstāko izglītību viņš ieguva Minhenes Universitātē. Tur viņš trenējās paukošanā, kas uz sejas atstāja rētas. Pēc Minhenes viņš turpināja izglītoties Štutgartes un Bernes Universitātēs. 1896. gadā aizstāvēja doktora grādu ķīmijā Bernes Universitātē. Pēc tam viņš strādāja Lielbritānijas uzņēmumā Krievijas Impērijā pie Transsibīrijas dzelzceļa būvniecības. 1898. gadā viņš pirmo reizi apmeklēja ASV, kur līdz 1900. gadam strādāja par elektroinženieri *[[General Electric]]* Ņujorkā.

1900. gadā viņš atgriezās Eiropā un dzīvoja Berlīnē. Tajā pašā gadā viņš startēja olimpiskajās spēlēs Parīzē, kur piedalījās 200 metru brīvā stila peldēšanā. Šajā disciplīnā viņš startēja tikai kvalifikācijas kārtā, kur ieguva 4. vietu savā peldējumā un fināla kārtai nekvalificējās.

## Jaunības gadi
1902. gadā fon Foregers atgriezās ASV, lai strādātu *Medical Dioxide Co.*, Ņujorkā. Tur viņš vispirms izstrādāja magnija un cinka peroksīdu ražošanas metodi un pēc tam pārgāja uz sārmu peroksīdiem, lai tos izmantotu skābekļa ražošanai. 1905. gadā, strādājot *Roessler and Hasslacher Chemical Co*, Ņujorkā, viņš ražoja skābekli, reaģējot ūdenī ar kausētu nātrija peroksīdu.

Viņš ātri pārcēlās no ķīmiskiem eksperimentiem uz dzīvību uzturošām sistēmām. 1906. gadā viņš veica divus publiskus eksperimentus, kuros persona sešas stundas tika noslēgta kastē un 15 stundas — trušu grupa, neizrādot nekādas neērtības elpot. Neilgi pēc tam viņš izstrādāja pārnēsājamu skābekļa ģeneratoru, kuru pārbaudīja alpīnisti, garo distanču skrējēji un velosipēdisti. 1907. — 1909. gadā viņš to patentēja un nosauca par *Autogenor*. Tā kā *Roessler and Hasslacher* bija koncentrējušies uz ķīmisko vielu ražošanu un neinteresējās par anestēzijas iekārtām, fon Foregers 1914. gadā nodibināja pats savu ražošanas uzņēmumu.

Kopš 1907. gada fon Foregers cieši sadarbojās ar anesteziologu Džeimsu Teilo Getmiju, kurš 1913. gadā iepazīstināja *Autogenor* ar Henriju Edmundu Gaskinu Boilu. Boils pasūtīja divas šādas ierīces no ASV un vēlāk uzbūvēja savu ģeneratoru, pamatojoties uz Getmija-fon Foregera dizainu.

1910. gadā viņš ieguva arī ASV pilsonību. 1910. gados fon Foregers strādāja pie skābekļa ģeneratoru uzlabošanas, un 1920. gadu beigās viņš ieviesa slēgtas ķēdes CO2 absorbētājus ASV. Viņš bija dedzīgs metriskās sistēmas proponents medicīnas iekārtās, kas tiek uzskatīts par vienu no viņa galvenajiem ieguldījumiem.

## Atsauces

## Ārējās saites
* Rihards fon Foregers (Olympedia profils) 
* Rihards fon Foregers (Sports Reference profils)
B. Rosjē

**B. Rosjē** () bija franču peldētājs. Startējis 1900. gada vasaras olimpiskajās spēlēs Parīzē.

Viņš Parīzes Olimpiskajās spēlēs startēja komandu peldēšanas disciplīnā, kur bija viens no *Libellule de Paris* komandas pārstāvjiem. Komanda disciplīnā izcīnīja beidzamo, 4. vietu.

## Atsauces

## Ārējās saites
* B. Rosjē (SOK profils) 
* B. Rosjē (Olympedia profils) 
* B. Rosjē (Sports Reference profils)
Makss Šēne

**Makss Šēne** (; dzimis , miris ) bija vācu peldētājs, olimpiskās zelta medaļas ieguvējs.

Šēne 1900. gada vasaras olimpiskajās spēlēs Parīzē startēja komandu peldēšanā. Viņš bija Vācijas komandas *Deutscher Schwimm Verband Berlin* pārstāvis. Komanda šajā disciplīnā izcīnīja zelta medaļu.

## Atsauces

## Ārējās saites
* Makss Šēne (SOK profils)
Lincas lidosta

**Lincas lidosta** () ir starptautiska lidosta Austrijas ziemeļos, uz dienvidrietumiem no Augšaustrijas galvaspilsētas Lincas centra.

Lidosta šajā vietā atrodas kopš 1938. gada, kopš 1956. gada notiek regulāra pasažieru satiksme. 1976. gadā tika atklāts pasažieru terminālis.

Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības *[[Eurowings]]* un *[[Lufthansa]]*. Visu sezonu lidojumi notiek uz Vāciju, bet sezonāli — arī uz Spāniju.

## Ārējās saites

*